cyanic-selkie/wikianc huggingface dataset:
ஷெல்டன் ரணராஜா
ஷெல்டன் ரணராஜா (Shelton Ranaraja, நவம்பர் 4, 1926 - ஆகத்து 11, 2011) இலங்கையின் அரசியல்வாதி. கண்டி மாவட்டம், செங்கடகல தொகுதியின் முன்னாள் நாடாளுமன்ற உறுப்பினராகவும் பிரதி நீதியமைச்சராகவும் இருந்தவர். அவரது மரணம்வரை ஷெல்ரன் ரணராஜா தமிழ் மக்களிடையே மிகவும் விருப்புக்குரியவராக இருந்தார்.
வாழ்க்கைக் குறிப்பு
ஷெல்டன் ரணராஜா கல்கிசை சென். தோமஸ் கல்லூரியின் பழைய மாணவர். இவர் கல்லூரியின் பிரபல விளையாட்டு வீரராகவும் கிரிக்கெட், குத்துச்சண்டை, நீச்சல் ஆகியவற்றில் பரிசில்கள் பெற்றவராகவும் விளங்கினார். இவர் கொழும்பு சட்டக் கல்லூரியில் படித்த போது, கல்லூரியின் துடுப்பாட்ட அணிக்கு தலைவராக இருந்துள்ளனர். இவர் பல ஆண்டுகளாக கண்டி வழக்குரைஞர்கள் துடுப்பாட்ட அணியின் தலைவராக இருந்துள்ளார். மத்திய மாகாண துடுப்பாட்டச் சங்கத்தின் தலைவர், கண்டி மாவட்ட துடுப்பாட்டச் சங்கத்தின் தலைவர் ஆகிய பதவிகளை பல ஆண்டுகளாக இவர் வகித்துள்ளார்.
அரசியலில்
சட்டக் கல்லூரிப் படிப்பை முடித்துக் கொண்ட பின் ஷெல்ரன் ரணராஜா கண்டியில் வெற்றிகரமான வழக்குரைஞராக தன்னை நிலை நிறுத்திக்கொண்டார். 1960 இல் புதிதாக அமைந்த செங்கடகல தொகுதி நாடாளுமன்ற உறுப்பினராக தெரிவு செய்யப்பட்டதன் மூலம் இவர் அரசியலில் நுழைந்தர். ஸ்ரீலங்கா சுதந்திரக் கட்சி சார்பில் போட்டியிட்ட இவர், 25 மேலதிக வாக்குகள் மூலமே நாடாளுமன்ற உறுப்பினராக தெரிவு செய்யப்பட்டார். வாக்குகளை மீள எண்ணக்கோரி மனுவொன்று தாக்கல் செய்யப்பட்டது. இரண்டாவது தடவையாக வாக்குகள் எண்ணப்பட்டபோது 30 மேலதிக வாக்குகளால் அவர் வெற்றிபெற்றதாக அறிவிக்கப்பட்டார்.
ஐக்கிய தேசியக் கட்சியில் இணைதல்
இதன்பின் சிறிது காலம் இவர் தீவிர அரசியலிலிருந்து விலகி சட்டத் தொழிலில் முழுதாக ஈடுப்பட்டார். டட்லி சேனாநாயக்காவின் மரணத்தை தொடர்ந்து 1973 இல் ஜே. ஆர். ஜெயவர்த்தனா ஐக்கிய தேசியக் கட்சியின் தலைமைப் பொறுப்பை ஏற்றபின் ஐ.தே.க.வில் சேர்ந்து அரசியலில் ஈடுபடும்படி ஷெல்டனுக்கு அழைப்பு விடுக்கப்பட்டது. இதனை ஏற்றுக்கொண்ட இவர், செங்கடகல தொகுதியின் கட்சி அமைப்பாளராக நியமிக்கப்பட்டார். 1977 பொதுத் தேர்தலில் இவர் பண்டாரநாயக்க குடும்பத்தினரின் நெருங்கிய உறவினரான செல்வாக்குமிக்க அநுரத்த ரத்வத்தையை எதிர்த்துப் போட்டியிட்டு வெற்றி பெற்றார். ரணராஜா 17,972 வாக்குகளைப் பெற அனுருத்த ரத்வத்தை 12,381 வாக்குகளைப் பெற்றார்.
ஷெல்டன் முதலில் கே. டபிள்யூ. தேவநாயகத்தின் கீழ் பிரதி நீதி அமைச்சராக நியமிக்கப்பட்டார். பின்னர் இவர் நிசங்க விஜேரத்தினவின் கீழ் பிரதியமைச்சராக நியமிக்கப்பட்டார்.
ரணராஜா, 1988 இன் பின் தீவிர அரசியலிலிருந்து விலகினார். இவருக்கு ஐந்து பெண் பிள்ளைகள். இவருடைய மனைவி சந்திரா கண்டியின் முதல் பெண் முதல்வராக இருந்தார். ரணராஜா தனது இறுதிக்கட்டத்தில் புற்று நோயினால் பாதிக்கப்பட்டு 2011 ஆகத்து 11 இல் காலமானார்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:2011 இறப்புகள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:1926 பிறப்புகள் பகுப்பு:இலங்கையின் துணை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள்
காலாட் படை
thumb|right|270px|ஈராக்கில் அமெரிக்க காலாட் படை காலாட் படை என்பது கால்களால் சென்று போரிடும் படை. பண்டைக்காலம் தொடக்கம் இன்று வரை காலாட் படை படைத்துறையின் ஒரு அடிப்படை பிரிவாக இருந்து வருகிறது. எனினும் மேற்கு நாட்டு படைகளில் காலாட் படை ஒரு சிறிய பிரிவாக மாறிவருகிறது. காரணம் மேற்குநாட்டுப் படைகளில் நுட்ப திறன்வாயந்த படைகளின் தேவை அதிகரித்து வருகிறது.
பகுப்பு:படைப்பிரிவுகள் பகுப்பு:காலாட்படை
எங்க காட்டுல மழை
எங்க காட்டுல மழை (Enga Kattula Mazhai) என்பது 2018 ஆம் ஆண்டு வெளியான இந்திய தமிழ் காதல் நகைச்சுவைத் திரைப்படம் ஆகும். ஸ்ரீ பாலாஜி இயக்கிய இப்படத்தில் மிதுன் மகேஸ்வரன், சுருதி ராமகிருஷ்ணன் ஆகியோர் முக்கிய வேடங்களில் நடித்துள்ளனர்.
தயாரிப்பு
இந்த படத்தை குள்ளநரி கூட்டம் புகழ் ஸ்ரீ பாலாஜி இயக்கியுள்ளார். குள்ளநரி கூட்டம் படத்தில் நடித்த அப்புக்குட்டி இந்த படத்திலும் நடித்துள்ளார். ராம நாராயணன் தயாரித்த இந்தப் படத்தில் கோல்டன் ரெட்ரீவர் முக்கிய கதாபாத்திரத்தில் நடித்துள்ளார். நாராயணனின் முந்தைய படமான மெர்சல் (2017) படத்தின் வெளியீடு தாமதமானது.
இசை
இப்படத்திற்கு ஸ்ரீவிஜய் இசையமைத்துள்ளார்.
வெளியீடு
இந்தப் படம் 2018 ஆகத்து 8 அன்று மற்ற எட்டு தமிழ் படங்களுடன் வெளியானது
டைம்ஸ் ஆஃப் இந்தியா இந்த படத்திற்கு ஐந்து நட்சத்திரங்களில் ஒன்று என்ற மதிப்பீட்டை வழங்கியது மேலும் "ஒரு பொதுவான நகைச்சுவை பரபரப்பூட்டும் படமான, எங்க காட்டுல மழை தேய்வழக்குகளால் நிரம்பியுள்ளது.  மிகவும் யூகிக்கக்கூடிய கதையாக உள்ளது" என்று எழுதினார். சினிமா எக்ஸ்பிரஸ் படத்திற்கு அதே மதிப்பீட்டை அளித்தது. மேலும் இப்படமானது "தேடினேன் வந்தது படத்தின் கதையின் மோசமான தழுவல் ஆகும். இது  சிரிப்பை வரவழைக்கவில்லை" என்று குறிப்பிட்டது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2018 தமிழ்த் திரைப்படங்கள்
பியா உர்ட்சுபாக்
பியா உர்ட்சுபாக் (Pia Wurtzbach, பிறப்பு: செப்டம்பர் 24, 1989) 2015 ஆம் ஆண்டுக்கான பிரபஞ்ச அழகியாகத் தேர்ந்தெடுக்கப்பட்டவர். இவர் ஜெர்மனி-பிலிப்பீனிய நடிகை, விளம்பர அழகி புரவலர், தொலைக்காட்சி ஆளுமை, சமையல்கலை வல்லுனர், அழகுக்கலை எழுத்தாளர் என பல திறமைகளைக் கொண்டவராவார்.
மேற்கோள்கள்
̼
பகுப்பு:பிரபஞ்ச அழகி பகுப்பு:பிலிப்பீன்சு நபர்கள் பகுப்பு:1989 பிறப்புகள் பகுப்பு:வாழும் நபர்கள்
அ. பள்ளிப்பட்டி
'''அ. பள்ளிப்பட்டி' (A. pallipatti'') என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டம், அ. பள்ளிப்பட்டி ஊராட்சிக்கு உட்பட்ட ஒரு கிராமம் ஆகும். இங்கு கோழிப்பண்ணைகள் அதிகம் உள்ளது. அரசின் ஊராட்சி ஒன்றிய நடுநிலைப்பள்ளி உள்ளது. காணியம்மன் தோ்த்திருவிழா சிறப்புப்பெற்றது. இந்த கிராமத்தின் குறியீட்டு எண் 643538.
அமைவிடம்
இவ்வூர், பாப்பிரெட்டிப்பட்டியிலிருந்து 5 கிலோமீட்டர் தொலைவிலும், மாவட்டத் தலைநகரான தருமபுரியிலிருந்து 45 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும், தேசிய நெடுஞ்சாலை 179ஏவை ஒட்டி அமைந்துள்ளது. பரப்பளவு 891.67 ஹெக்டேர் ஆகும்.
மக்கள் வகைப்பாடு
2011ஆம் ஆண்டு மக்கள் தொகை கணக்கெடுப்பின் படி, அ. பள்ளிப்பட்டியில் 1,160 குடும்பங்களும் 4,156 மக்களும் வசிக்கின்றனர். இதில் ஆண்களின் எண்ணிக்கை 2,096 மற்றும் பெண்களின் எண்ணிக்கை 2,060. சராசரிக் கல்வியறிவு 66.87 சதவிகிதம் ஆகும்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
விண்ணமங்கலம்
விண்ணமங்கலம் தமிழ்நாட்டின் வேலூர் மாவட்டத்திலுள்ள கிராமமாகும். ஆலாங்குப்பம், கன்னடிகுப்பம், பெரியாங்குப்பம், வீராங்குப்பம், நாச்சாரகுப்பம் ஆகிய கிராமங்கள் இக்கிராமத்திலிருந்து 1-2 கிலோமீட்டர் தொலைவில் உள்ளன. இங்கு வாழும் மக்களின் முதன்மை மொழி தமிழாகும். இக்கிராமத்தின் அருகிலிலுள்ள அகரம்சேரியில் ஒரு சுயநிதி தொழில்நுட்பப்பயிலகம் உள்ளது. விண்ணமங்கலம், ஆம்பூர் தொடருந்து நிலையங்கள் இதன் அருகிலுள்ள தொடருந்து நிலையங்களாகும். எனினும், 59 கி.மீ. தொலைவிலுள்ள காட்பாடி சந்திப்பே மிகப் பெரிய தொடருந்து நிலையமாகும்.
கிருஷ்ண விஜயம்
கிருஷ்ண விஜயம் 1950 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஏ. எல். ராகவன் மற்றும் பலரும் நடித்திருந்தனர்.
திரைக்கதை
திருமாலின் கிருஷ்ண அவதாரம் பற்றிய கதை. ஸ்ரீ கிருஷ்ணரின் பிறப்பு, அவர் தனது மாமனாகிய அரசன் கம்சனை அழித்தது, சிறுவனாக அவர் கோபியர்களுடனும் நண்பர்களுடனும் நடத்திய விளையாட்டுகள் பற்றியதே இத்திரைப்படமாகும்.
நடிகர்கள்
இந்தப் பட்டியல் தி இந்து நாளிதழ் கட்டுரையிலிருந்து தொகுக்கப்பட்டது.
நடனம்:
தயாரிப்புக் குழு
இப் பட்டியல் பிலிம் நியூஸ் ஆனந்தன் தரவுத் தளத்திலிருந்து தொகுக்கப்பட்டது.
பாடல்கள்
திரைப்படத்திற்கு இசையமைத்தவர்கள்; சி. எஸ். ஜெயராமன், எஸ். எம். சுப்பையா நாயுடு ஆகியோர். பாடல்களை இயற்றியோர்: பாபநாசம் சிவன், டி. கே. சுந்தர வாத்தியார், பூமி பாலகதாஸ், கே. பி. காமாட்சி ஆகியோர். என். சி. வசந்தகோகிலம் பாடிய நவநீத கண்ணனே .. என்ற பாடல் பிரபலமானது. இந்தப் பாடலை இயற்றியவர் கே. பி. காமாட்சி. இசையமைத்தவர் சி. எஸ். ஜெயராமன். என்னடி அநியாயம் இது.. என்ற குழுப்பாடலும் பிரபலமானது. இப்பாடலை பி. லீலா, கே. வி. ஜானகி, டி. வி. ரத்தினம், டி. ஆர். பாகீரதி குழுவினருடன் பாடியிருந்தனர்.
வரவேற்பு
இத்திரைப்படம் இனிமையான இசையுடன் நன்றாகப் படமாக்கப்பட்டிருந்தது. ஆயினும் எதிர்பார்த்த வெற்றியைக் கொடுக்கவில்லை. இக்கால கட்டத்தில் ரசிகர்களுக்குப் புராணப் படங்களிலிருந்த ஆர்வம் குறையத் தொடங்கியிருந்ததும் ஒரு காரணமாக இருந்தது. ஜூபிடர் நிறுவனத்தார் இதற்கு முன் வேலைக்காரி என்ற சமூகத்தை மையப்படுத்திய ஒரு திரைப்படத்தைத் தயாரித்து வெளியிட்டிருந்தனர். அத் திரைப்படம் மக்களால் பெரிதும் விரும்பப்பட்டது.
சான்றாதாரங்கள்
பகுப்பு:1950 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். எம். சுப்பையா நாயுடு இசையமைத்த திரைப்படங்கள்
பொன்னாகுளம் ஊராட்சி
பொன்னாகுளம் ஊராட்சி (Ponnakulam Gram Panchayat), தமிழ்நாட்டின் சிவகங்கை மாவட்டத்தில் உள்ள சிவகங்கை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2200 ஆகும். இவர்களில் பெண்கள் 1115 பேரும் ஆண்கள் 1085 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மும்மெத்தில்வெள்ளீயக் குளோரைடு
தயாரிப்பு
டெட்ராமெத்தில்வெள்ளீயத்துடன் வெள்ளீய டெட்ராகுளோரைடு சேர்த்து வினைபுரியச் செய்வதால் மறுபங்கீட்டு வினை நிகழ்ந்து மும்மெத்தில்வெள்ளீயக் குளோரைடு உருவாகிறது
இவ்வினை கோச்செசுக்கோவ் மறுபகிர்வு வினை எனப்படுகிறது. ஆர்கான் வாயுவைப் போன்ற மந்தவாயுச் சூழலில் பொதுவாக கரைப்பான் இல்லாமல் இவ்வினை நிகழ்கிறது. தொடர்புடைய ஐதராக்சைடு அல்லது ஆக்சைடுடன் ஐதரசன் குளோரைடு அல்லது தயோனைல் குளோரைடு (SOCl2) போன்ற ஓர் ஆலசனேற்ற முகவரைச் சேர்த்து சூடுபடுத்துவது மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழிமுறையாகும்.
பயன்கள்
வெள்ளீயம் – கார்பன் பிணைப்பு உருவாவதற்கு மும்மெத்தில்வெள்ளீயக் குளோரைடுடன் வினைபுரிவதற்குத் தேவையான கரிமலித்தியம் வினையாக்கிக்கு உதாரணம் :
LiCH(SiMe3)(GeMe3) + Me3SnCl → Me3SnCH(SiMe3)(GeMe3) + LiCl
மும்மெத்தில்வெள்ளீயக் குளோரைடிலிருந்து வருவிக்கப்படும் கரிமவெள்ளீயச் சேர்மங்கள் கரிமத் தொகுப்பு வினைகளில், குறிப்பாக தனி உறுப்பு சங்கிலி வினைகளில் மிகுந்த பயனுள்ளவையாக உள்ளன. பாலி வினைல் குளோரைடு நிலைநிறுத்தும் வினைகளில் மும்மெத்தில்வெள்ளீயக் குளோரைடு முன்னோடிச் சேர்மமாகப் பயன்படுத்தப்படுகிறது. மும்மெத்தில்வெள்ளீயக் குளோரைடு ஒடுக்கப்படுவதால் வெள்ளீயம்-வெள்ளீயம் பிணைப்புகள் உருவாகின்றன.
மேற்கோள்கள்
பகுப்பு:குளோரைடுகள் பகுப்பு:உலோக ஆலைடுகள் பகுப்பு:கரிமவெள்ளீய சேர்மங்கள்
தவளைப்பாய்ச்சல்
உற்பத்தியில் நுகர்விலும் தொழில்நுட்பம் ஒரு முக்கிய கூறு ஆகும். திருத்தங்கள், கண்டுபிடுப்புகள், ஆய்வுகள் ஊடாக தொழில்நுட்பம் தொடர்ந்து வளர்ச்சி பெற்றுவரும் ஒரு கூறு ஆகும். இதைக் கருத்தில் கொண்டு ஒரு வளர்ச்சியடைந்துவரும் நாடு தகுந்த சில உயர் தொழில்நுட்பத்தை பயன்படுத்துவது, அது செலவு குறைவானதாகவும் பயன் மிக்கதாகவும் அமையலாம். அதனால் அந்த நாட்டின் வளர்ச்சி வேகம் உயரும் என்பதுதே தவளைப்பாச்சல் வளர்ச்சியல் கோட்பாடு.
எடுத்துக்காட்டாக கம்பித் தொலைபேசி இணைப்புகளை ஏற்படுத்துக்கான செலவு அதிகம். அதனால் மிகச் சிறிய தொகை இந்தியர்கள் மட்டுமே தொலைபேசி வசதியைப் பெற்று இருந்தனர். கம்பியற்ற செல்பேசி இணைப்புகாளைப் பெறுவது ஒப்பீட்டளவில் இலகுவானது செலவு குறைவானது. இதனால் பல மடங்கு இந்தியர்கள் இந்த வசதியைப் பெறுவது ஏதுவானது. அதே வேளை கம்பிக் கட்டமைப்புக்களை கொண்ட மேற்கு நாடுகள் அவற்றின் செலவுகளையும் ஏற்றுக்கொண்டு கம்பியற்ற செல்பேசிச் சேவைகளுக்கு மாறுவது ஒரு கூடிய சவாலாக பார்க்கப்படுகிறது. இது தவளைப்பாச்சலுக்கு ஒர் எடுத்துக்காட்டு.
நிறைந்த செலவில் தமது சொந்த மென்பொருள் உருவாக்கத்தில் ஈடுபடாமல் கட்டற்ற மென்பொருட்களைப் பயன்படுத்தி அவற்றை தமது மென்பொருள் தேவைகளுக்கு பயன்படுத்துவதையும் தவளைப்பாச்சல் முறைக்கு ஓர் எடுத்துக்காட்டாக சொல்லலாம்.
மேலும் காண்க
பகுப்பு:வளர்ச்சியல்
தொடுப்பு
தொடுப்பு என்பது பின்வருவனவற்றுள் ஒன்றாக இருக்கலாம்:
சுருலி
சுரிலிசு (Surili) என்பது பிரசுபைடிசு பேரினத்தைச் சேர்ந்த பழைய உலக குரங்குகளின் குழுவாகும். இவை தாய்-மலாய் தீபகற்பத்தில், சுமத்ரா, போர்னியோ, சாவகம் மற்றும் அருகிலுள்ள சிறிய தீவுகளில் வாழ்கின்றன. சுரிலியைத் தவிர, குரங்குகளின் பேரினத்தின் பொதுவான பெயர்கள் சில சமயங்களில் "மந்தி" அல்லது "இலைக் குரங்கு" என்ற சொற்களைப் பயன்படுத்துகின்றன.
விளக்கம்
சுரிலிசு சிறிய, மெலிந்த முதனி விலங்குகள் ஆகும். இவற்றின் உரோமங்கள் மேலே பழுப்பு, சாம்பல், கருப்பு அல்லது ஆரஞ்சு, மற்றும் கீழ் மேற்பரப்பில் வெண்மை அல்லது சாம்பல், சில நேரங்களில் ஆரஞ்சு நிறத்துடன் சில சிற்றினங்களின் தலையில் அல்லது இடுப்பில் வடிவங்களைக் கொண்டிருக்கும். இவற்றின் இடாய்ச்சு மொழி Mützenlanguren ("கவச மந்தி") இவற்றின் தலையில் உள்ள முடியினால் தோன்றியது. இவை மற்ற மந்தியிலிருந்து தலையின் வடிவத்தில் (குறிப்பாகச் சரியாக வளர்ச்சியற்ற அல்லது இல்லாத புருவ முகடுகள், மற்றும் முக்கிய மூக்கெலும்புகள்), பற்கள் மற்றும் இவற்றின் கட்டைவிரல்களின் அளவு ஆகியவற்றால் வேறுபடுகின்றன. சுரிலிசின் முதிர்ச்சியடைந்த மந்தியின் நீளம் 40 முதல் 60 செ.மீ. வரை இருக்கும். வாலின் நீளம் 50-லிருந்து 85-செ.மீ வரை காணப்படும். இதன் எடை 5 முதல் 8 கிலோ வரை இருக்கும்.
நடத்தை
பகலாடி வனவாசிகளான இம்மந்திகள் கிட்டத்தட்ட தங்கள் முழு வாழ்க்கையையும் மரங்களில் செலவிடுகின்றன. இவை கூட்டங்களாக 21 எண்ணிக்கையில் (பொதுவாக 10 அல்லது குறைவான விலங்குகள் பெரும்பாலான சிற்றினங்களில்) ஒரு ஆண், பல பெண்கள் மற்றும் அவற்றின் குட்டிகளைக் கொண்ட குழுக்களாக வாழ்கின்றனர். ஒரு சில சிற்றினங்கள் ஒருதுணை மணம் கொண்ட இணையாக (குறிப்பாக மென்டவாய் மந்தி) காணப்படுகின்றன. இருப்பினும் இது அவற்றின் வாழ்விடத்தின் குறைவுக்கான எதிர்வினையாக இருக்கலாம். தனிமையான ஆண்கள் மற்றும் ஆண் குழுக்களும் பதிவாகியுள்ளன. குழுக்கள் படிநிலையாக உருவாக்கப்பட்டு, குரல் மற்றும் தோரணை ஆகிய இரண்டிற்கும் இடையேயான தொடர்பு கொண்டது.
உணவு
சுரிலிசின் உணவில் இலைகள், பழங்கள் மற்றும் விதைகள் உள்ளன.
இனப்பெருக்கம்
கர்ப்ப காலம் 5-6 மாதங்கள் ஆகும். ஒரு குட்டியினை ஈனுகின்றன. புதிதாகப் பிறந்த குட்டிகள் வெள்ளை நிறத்தில் உள்ளன. பின்புறத்தில் ஒரு கருப்பு பட்டை காணப்படும். இருப்பினும் சில குறுக்கு வடிவ அடையாளத்தைக் கொண்டுள்ளன. ஒரு வயதிற்குள், குட்டிகள் பாலூட்டப்பட்டு, 4-5 வயதில், இவை முழுமையாக முதிர்ச்சியடைகின்றன. காடுகளின் வழக்கமான ஆயுட்காலம் அறியப்படவில்லை. ஆனால் வளரிடத்தில் வளர்க்கப்பட்ட சுமத்ரான் சுரிலிசு 18 ஆண்டுகளுக்கும் மேலாக உயிர் வாழ்கிறது.
பாதுகாப்பு
இந்த பேரினத்தில் உள்ள பல சிற்றினங்கள் விரிவான வாழ்விட அழிவைக் கொண்ட பகுதிகளில் மட்டுப்படுத்தப்பட்டுள்ளன. மேலும் வேட்டையாடுவதாலும் அச்சுறுத்தப்படுகின்றன. இதன் விளைவாக, 11 சிற்றினங்களில் எட்டு சிற்றினங்கள் அழிவாய்ப்பு இனமாக அல்லது மோசமானவை எனப் பன்னாட்டு இயற்கைப் பாதுகாப்புச் சங்கம் மதிப்பிட்டுள்ளது. மேலும் சரவாக் சுரிலி "உலகின் அரிதான விலங்குகளில் ஒன்று" எனக் குறிப்பிடப்படுகிறது. சமீபத்தில், ஹோஸின் மந்தி துணையினமான மில்லர்சு கிரிஸ்ல்டு மந்தி அழிந்துவிட்டதாகக் கருதப்பட்டது. போர்னியோ தீவின் கிழக்கு முனையில் உள்ள காட்டில் மீண்டும் இது கண்டுபிடிக்கப்பட்டது. இருப்பினும் இது உலகின் மிகவும் அழிவாய்ப்பு உள்ள விலங்குகளில் ஒன்றாக உள்ளது.
வகைப்பாட்டியல்
இரண்டு பேரினங்கள், ட்ரச்சிபிதேகசு மற்றும் செம்னோபிதேகசு, முன்பு பிரசுபைடிசுஸின் துணைப்பேரினமாக கருதப்பட்டன. பிரிசுபைடிசு பேரினத்தின் சிற்றினங்கள் வகைபிரித்தலானது சிக்கலானது மற்றும் சமீபத்திய ஆண்டுகளில் பல குறிப்பிடத்தக்க மாற்றங்கள் முன்மொழியப்பட்டுள்ளன.
வெளி இணைப்புகள்
பகுப்பு:குரங்குகள் பகுப்பு:பாலூட்டிகள்
டெரெக் காலொப்
டெரெக் காலொப் (Derek Gallop , பிறப்பு: சூன் 26 1951, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1980-1984 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெரெக் காலொப் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
கேபால்சரைட்டு
கேபால்சரைட்டு (Cabalzarite) என்பது (Ca(Mg,Al,Fe3+)2[AsO4]2·2(H2O,OH) என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை ஆர்சனேட்டு கனிமம் ஆகும். திசம்கோரைட்டு குழுக் கனிமங்களில் கேபால்சரைட்டு கனிமமும் ஓர் உறுப்பினராகும். ஒற்றைச்சரிவச்சு படிகத்திட்ட்த்தில் படிகமாகும் இக்கனிமம் தொகுதிகளாக அல்லது சிறுமணிகள் போன்ற பொதிகளாகத் தோன்றுகிறது.
சுவிட்சர்லாந்தின் கிரௌபந்தென் மண்டலத்திலுள்ள தடைசெய்யப்பட்ட மாங்கனீசு சுரங்கத்தில் முதன்முதலில் கேபால்சரைட்டு கண்டறியப்பட்டது. வால்டர் கேபால்சர் கண்டறிந்த காரணத்தால் கனிமத்திற்கு இப்பெயர் சூட்டப்பட்ட்து. அனைத்துலக கனிமவியல் நிறுவனம் கேபால்சரைட்டை ஒரு புதிய கனிமம் என்று 1997 ஆம் ஆண்டு அங்கீகரித்தது. மொராக்கோ நாட்டிலுள்ள குவார்சாசேட்டு மாகாணத்தின் அக்பார் சுரங்கத்திலும் இக்கனிமம் கிடைப்பதாக அறியப்படுகிறது.
மேற்கோள்கள்
பகுப்பு:ஆர்சனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
மருதவஞ்சேரி மறுநாதசுவாமி கோயில்
மருதவஞ்சேரி மறுநாதசுவாமி கோயில் தமிழ்நாட்டில் திருவாரூர் மாவட்டம், மருதவஞ்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செர்பிய தினார்
செர்பிய தினார் (ஆங்கிலம்: Serbian Dinar; சின்னம்: РСД; குறியீடு: RSD) செர்பியா நாட்டின் நாணயம். தினார் என்ற பெயர்கொண்ட நாணய முறை கி.பி. 1214ம் ஆண்டே அறிமுகப்படுத்தப்பட்டது. ஒட்டோமான் பேரரசு செர்பியாவைக் கைப்பற்றியபின் நவீன தினார் நாணய முறை அறிமுகப்படுத்தப்பட்டது. 1920ல் செர்பிய தினாருக்கு பதில் யுகோஸ்லாவிய தினார் புழக்கத்துக்கு வந்தது. அன்று முதல், 1941-44ல் நாசி ஜெர்மனியின் ஆக்கிரமிப்பில் செர்பியா இருந்த ஒரு குறுகிய காலகட்டத்தைத் தவிர 2003 வரை யுகோஸ்லாவிய தினாரே செர்பியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. இறுதியில் மிஞ்சியிருந்த செர்பியாவும் 2003ல் செர்பிய தினார் முறையை அறிமுகப்படுத்தியது. ஒரு தினாரில் 100 பாராக்கள் உள்ளன. அதிகாரப்பூர்வமாக “RSD" என்ற குறியீடும் நடைமுறையில் “din” என்ற குறியீடும் இந்த நாணயத்தைக் குறிக்க பயன்படுத்தப்படுகின்றன. தினார் என்ற சொல்லின் பன்மை வடிவம் “தினாரா”.
சூர்யா (திரைப்படம்)
தயாரிப்பு
இந்த படத்தின் வழியாக திரைப்பட சண்டை அமைப்பாளர் ஜாகுவார் தங்கத்தின் மகன் விஜய சிரஞ்சீவி நடிகராக அறிமுகமானார். அதேபோல ஜாகுவார் தங்கம் திரைப்பட இயக்குநராக அறிமுகமானார்.
இசை
படத்திற்கு ஜெரோம் புஷ்பராஜ் இசையமைத்தார்.
செர்பிய தினார்
பகுப்பு:செர்பியா பகுப்பு:நாணயங்கள்
கொத்துக் குண்டு
thumb|விமானப்படை விமானத்திலிருந்து வீசப்படும் கொத்துக் குண்டுகள் right|thumb|கொத்துக் குண்டுகள், 1960
கொத்துக் குண்டு என்பது பலநூறு சிறிய வெடிகலங்களை வெளியே தள்ளும் ஒரு குண்டு. இந்த வெடிகலங்கள் பரந்த பரப்பளவில் விழுந்து வெடித்து அழிவு உண்டு பண்ணும். வானிலில் இருந்தோ தரையில் இருந்தோ கொத்துக் குண்டுகள் வீசப்படும். வீசப்பட்ட பல காலம் பின்பும் வெடிக்காத வெடிகலங்கள் வெடித்து பெரும் அழிவு ஏற்படுத்த வல்லவை. இதனால் இந்தக் குண்டை போரில் பாவிப்பதில்லை என 94 நாடுகள் மே 2008 ஒரு பன்னாட்டு உடன்படிக்கை செய்துள்ளன. எனினும் இலங்கை படைத்துறை ஈழத்தமிழர்களுக்கு எதிராக கொத்துக் குண்டுகளை பயன்படுத்துகிறது.
வெளி இணைப்புகள்
பகுப்பு:குண்டுகள்
புரசைவாக்கம்
புரசைவாக்கம் சென்னை மாநகராட்சியில் உள்ள ஒரு பகுதியாகும். புரசைவாக்கம், 'புரசை' என்றும் அழைக்கப்படுகிறது. இங்கு, குடியிருப்புப் பகுதிகளும், வணிக வளாகங்களும் நிறைந்து காணப்படுகின்றன. .
புரசையின் கவர்ச்சியில் அபிராமி மெகாமாலும் ஒன்று. இம்மாலில் நிறைய கண்கவரும் கடைகளும் உள்ளன.
போக்குவரத்து
புரசைவாக்கத்தின் அருகில் எழும்பூர், சென்னை சென்ட்ரல் இரயில் நிலையங்கள் உள்ளன. மாநகரப் பேருந்துகள், நகரின் பிற பகுதிகளுக்கு, புரசைவாக்கம் வழியாக இயக்கப்படுகின்றன.
அருகிலுள்ள ஊர்கள்
எழும்பூர், பெரியமேடு, ஓட்டேரி, சூளை, கீழ்ப்பாக்கம், டவுட்டன், புளியந்தோப்பு, கெல்லீசு, அயனாவரம் ஆகியவை புரசைவாக்கத்திற்கு அருகிலுள்ள முக்கிய ஊர்கள் ஆகும்.
வழிபாட்டுத் தலங்கள்
புரசையில் பெயர் பெற்ற கோவில்களாகும்.
வெளியிணைப்புகள்
Purasawalkam: From old town to shopping hub
பகுப்பு:சென்னை சுற்றுப் பகுதிகள்
மங்கையர்க்கரசி (திரைப்படம்)
மங்கையர்க்கரசி 1949 ஆம் ஆண்டு வெளிவந்த தமிழ்த் திரைப்படமாகும். ஜித்தன் பானெர்ஜி இயக்கத்தில் வெளிவந்த இத்திரைப்படத்தில் பி. யு. சின்னப்பா, என். எஸ். கிருஷ்ணன் மற்றும் பலரும் நடித்திருந்தனர். இப்படத்திற்குதான் சுரதா உரையாடலை முதன் முதலில் எழுதினார்.
மேற்கோள்கள்
பகுப்பு:1949 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:பத்மினி நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள் பகுப்பு:பி. கண்ணாம்பா நடித்த திரைப்படங்கள் பகுப்பு:டி. எஸ். துரைராஜ் நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:பி. யு. சின்னப்பா நடித்த திரைப்படங்கள்
தம்புனான் மாவட்டம்
தம்புனான் மாவட்டம்; (மலாய்: Daerah Tambunan; ஆங்கிலம்: Tambunan District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். தம்புனான் மாவட்டத்தின் தலைநகரம் தம்புனான் (Tambunan Town).
தம்புனான் மாவட்டம் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பனை எண்ணெய் தோட்டம், பொது ஊழியம் போன்ற பணிகளைச் செய்து வருகிறார்கள். 2021-ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில் மாற்றங்கள் எதுவும் நடைபெறவில்லை.
இந்த மாவட்டம் சபா மாநிலத் தலைநகரான கோத்தா கினபாலுவில் இருந்து கிழக்கே 80 கி.மீ. தொலைவில்; கோத்தா கினாபாலு - தம்புனான் - கெனிங்காவ் நெடுஞ்சாலையால் இணைக்கப்பட்டு உள்ளது. ரானாவ் நகருக்கு தெற்கே 48 கி.மீ. மற்றும் கெனிங்காவ் நகரில் இருந்து வடக்கே 48 கி.மீ. தொலைவிலும் உள்ளது.
சொற்பிறப்பியல்
தம்புனான் (Tambunan) எனும் பெயர் தம் அடோன் (Tam adon) மற்றும் கோம் புனான் (Gom bunan) எனும் சொற்களில் இருந்து பெறப்பட்டது. இரண்டு சொற்களும் இணைந்து தம்புனான் எனும் சொல் ஆனது.
பொது
சபா, உட்பகுதி பிரிவில் உள்ள மாவட்டங்கள்:
பிரமோத் விசுவநாத்
பிரமோத் விசுவநாத் (Pramod Viswanath) அமெரிக்காவின் அர்பானா-சாம்பெய்ன் நகரத்தில் உள்ள இல்லினாய்சு பல்கலைக்கழகத்தில் மின் மற்றும் கணினிப் பொறியியல்  பேராசிரியராகப் பணிபுரிகிறார். கம்பியிலா தகவல்தொடர்புகள் கோட்பாடு மற்றும் நடைமுறைக்கான பங்களிப்புகளுக்காக இவருக்கு  2013 ஆம் ஆண்டு  மின் மற்றும் மின்னணுப் பொறியியலாளர்கள் அமைப்பில் உறுப்பினர் என்ற தகுதி வழங்கப்பட்டது. கம்பியில்லா தகவல்தொடர்பு வலைப்பின்னல் தொடர்பான அடிப்படை வரம்புகளைப் புரிந்துகொள்வதும், கம்பியில்லா வலைப்பின்னலுக்கான பொறியியல் தீர்வுகளில் புரிதலை மேம்படுத்துவதும் இவரது முக்கிய ஆராய்ச்சி ஆர்வங்களாகும். கர்நாடக மாநிலத்தில் உள்ள தேசிய தொழில் நுட்ப நிறுவனத்தில் விசுவநாத் இளங்கலைப் பட்டம் பெற்றார். 2000 ஆமவது ஆண்டில் கலிபோர்னியா பல்கலைக்கழகத்தைச் சேர்ந்த பெர்க்லி பொறியியல் கல்லூரியில் மின் பொறியியல் மற்றும் கணினி அறிவியலில் முனைவர் பட்டம் பெற்றார்.
தம்புனான் மாவட்டம்
பொது
2010-ஆம் ஆண்டு மக்கள்தொகை கணக்கெடுப்பின்படி, தம்புனான் மாவட்டத்தின் மக்கள் தொகை 35,667 பேர். கடசான்-டூசுன் (Kadazan-Dusun); இனக் குழுவினர் 86% பெரும்பான்மையாகக் கொண்ட நகரம். இந்தக் குழுவினருக்கு அடுத்து மலாய்க்காரர்கள், சீனர்கள் மற்றும் பிற பழங்குடியினர் உள்ளனர்.
பிரமோத் விசுவநாத்
அர்பானா-சாம்பெய்ன் நகர இல்லினாய்சு பல்கலைக்கழகத்தில் சேர்ந்ததிலிருந்து, இவர் பல்வேறு நிலைகளில் முக்கிய பதவிகளை வகித்துள்ளார். பல காப்புரிமைகள் மற்றும் ஆராய்ச்சி சாதனைகள் இவரிடம் உள்ளன. மேலும் பல நூல்களையும் ஆய்வுக் கட்டுரைகளையும் விசுவநாத் எழுதியுள்ளார். பெர்னார்டு பிரைடுமேன் பரிசு, மோட்டராலோ தங்கப் பதக்கம் போன்ற பரிசுகளையும் இவர் வென்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பொறியியலாளர்கள் பகுப்பு:இந்திய அறிவியலாளர்கள்
தம்புனான் மாவட்டம்
புவியியல்
குரோக்கர் மலைத்தொடரின் (Crocker Range) பள்ளத்தாக்குச் சரிவுகளில் அடுக்கடுக்காய் நெல் வயல்கள் உள்ளன. அத்துடன் ஏறக்குறைய 70 நெல்வயல் கிராமங்கள் உள்ளன.
தம்புனான் நகரைச் சுற்றிலும் அடர்ந்த மூங்கில் காடுகள் உள்ளன. இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.
அதன்படி அங்குள்ள கடசான்-டூசுன் மக்கள், ஒரு மூங்கிலை வெட்டியதும் இருபது மூங்கில் கன்றுகளை நட்டு வைத்தார்கள். அதனால் தம்புனான் மலைப் பகுதிகளில் அதிகமான மூங்கில் காடுகளைக் காணலாம். தம்புனான் நகரம் ஒரு திறந்தவெளி பள்ளத்தாக்கு நகரம்; சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.
குரோக்கர் மலைத்தொடரின் பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன.
மாட் சாலே நினைவகம்
மாட் சாலே என்று நன்கு அறியப்பட்ட அவர், 19-ஆம் நூற்றாண்டின் பிற்பகுதியில் பிரித்தானிய வடக்கு போர்னியோ நிறுவனத்திற்கு (British North Borneo Company) எதிரான கிளர்ச்சிக்குத் தலைமை தாங்கினார். மாட் சாலே கிளர்ச்சி (Mat Salleh Rebellion) என இந்தக் கிளர்ச்சி அழைக்கப் படுகிறது.
பிப்ரவரி 1, 1900-இல் பிரித்தானிய காவல்துறையினருடன் நடந்த துப்பாக்கிச் சண்டையில் அவர் கொல்லப்பட்டார். மலேசியாவின் ஒரு பகுதியாக சபா மாறிய பிறகு, மாட் சாலே கொல்லப்பட்ட அதே இடத்தில் நினைவுச் சின்னம் அமைக்கப்பட்டது.
தம்புனான் உள்நாட்டுச் சாராயங்கள்
தம்புனான் உள்நாட்டுச் சாராய வகைகளுக்கு பெயர் பெற்றது. லிகிங் (Lihing) மற்றும் தப்பாய் (Tapai) எனும் சாராயத் தயாரிப்புகளுக்கு நன்கு அறியப்பட்டது. அவை சபாவின் கடசான் மற்றும் டூசுன் மக்களால் பாரம்பரியமாகத் தயாரிக்கப்படும் அரிசிவகை சாராயங்கள் ஆகும்.
ராபிலேசியா வனக் காப்பகம்
தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் (Rafflesia Forest Reserve) உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.
தம்புனான் நகரத்திற்கு கிழக்கே சபாவின் இரண்டாவது உயரமான மலையான துருஸ்மாடி மலை (Trus Madi) உள்ளது. இதன் உயரம் 2642 மீட்டர்.
புற இணைப்புகள்
பகுப்பு:மலேசியாவின் மாவட்டங்கள் பகுப்பு:சபா மாநிலத்தின் மாவட்டங்கள்‎
சுமாத்திரா கருந்தலை மந்தி
இடது|thumb| இந்தோனேசியாவின் சுமத்ராவில் உள்ள கெரின்சி செப்லாட் தேசிய பூங்கா, புக்கிட் தபன் சாலையில் ஒரு சுமாத்திரா கருந்தலை மந்தி சுமாத்திரா கருந்தலை மந்தி (Black-crested Sumatran langur)(பிரசுபைடிசு மெலலோபோசு) என்பது செர்கோபிதெசிடே குடும்பத்தில் உள்ள ஒரு வகை பாலூட்டிச் சிற்றினம் ஆகும். இது இந்தோனேசியாவின் சுமாத்திராவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
சுமாத்திரா கருப்பு மந்தி, கறுப்பு-வெள்ளை மந்தி, சரவாக் சுரிலி, ராஃபிள்சு பட்டை மந்தி மற்றும் மிட்டரேட் மந்தி ஆகியவை முன்பு ''பி. மெலலோபோஸின்'' துணையினமாகக் கருதப்பட்டன.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:குரங்குகள்
பரப்பளவு அடிப்படையில் நாடுகளின் பட்டியல்
இது பரப்பளவு அடிப்படையில் வரிசைப்படுத்தப்பட்ட உலக நாடுகளின் பட்டியலாகும்.
அரசுரிமை (இறையாண்மை) பெற்றுள்ள நாடுகளை மட்டுமே இங்கு எண்ணிக்கையுடன் தொகுத்துள்ளோம். அரசுரிமை (இறையாண்மை) இல்லாத நிலப்பரப்புகளை, வாசகர்கள் பொருந்தி காண்பதற்காக, சாய்வெழுத்துக்களில் தொகுத்துள்ளோம். குளங்கள், நீர்தேக்கங்கள், ஆறுகள் போன்ற நிலம்சார்ந்த நீர்நிலைகளும் இப்பரப்பளவுகளில் அடக்கம். அண்டார்டிகாவின் சில பகுதிகளை பல நாடுகள் உரிமை கொண்டாடுகின்றன. அப்பகுதிகளின் பரப்பளவுகளை இங்கு கணக்கில் சேர்த்துக்கொள்ளவில்லை.
இவற்றையும் பார்க்கவும்
பகுப்பு:நாடுகள் தொடர்பான பட்டியல்கள்
பாடசாலையில் பெண்களின் வருடாந்த சராசரி அடிப்படையில் நாடுகளின் பட்டியல்
பாடசாலையில் பெண்களின் வருடாந்த சராசரி அடிப்படையில் நாடுகளின் பட்டியல் என்பது 2010 ஆம் ஆண்டு வெளியிடப்பட்ட 25 முதல் 34 வயதுக்கிடைப்பட்ட பெண்களிடம் மேற்கொள்ளப்பட்ட ஆய்வின் அடிப்படையில் தயாரிக்கப்பட்ட பட்டியலாகும்.
வெளி இணைப்புகள்
An e-book collection of over 1,000 books on home economics spanning 1850 to 1950, created by Cornell University's Mann Library.
பகுப்பு:நாடுகள் தொடர்பான பட்டியல்கள்
கம்மார்பாளையம் லட்சுமியம்மன் கோயில்
கம்மார்பாளையம் லட்சுமியம்மன் கோயில் தமிழ்நாட்டில் திருவள்ளூர் மாவட்டம், கம்மார்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லட்சுமியம்மாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாமசு ஆபிசு
தாமசு ஆபீசு  (Thomas Hobbes of Malmesbury, ஏப்ரல் 5, 1588 – திசம்பர் 4, 1679), சில பழைய நூல்களில் தாமசு ஆப்சு (Thomas Hobbs of Malmsbury), ஓர் ஆங்கில மெய்யியலாளர் ஆவார். அவரது அரசியல் தத்துவம் குறித்த படைப்புக்களுக்காக மிகவும் அறியப்பட்டவர். அவரது 1651 நூல் லெவியாதன் பெரும்பாலான சமூக உடன்பாட்டுக் கோட்பாடு நோக்கில் அமைந்த மேற்கத்திய அரசியல் மெய்யியலுக்கு அடித்தளம் இட்டது.
மேற்சான்றுகள்
பகுப்பு:ஆங்கிலேய மெய்யியலாளர்கள் பகுப்பு:அரசியல் கொள்கை பகுப்பு:1679 இறப்புகள் பகுப்பு:1588 பிறப்புகள்
வைப்பூர்
வைப்பூர் என்பது தமிழ்நாட்டின், திருவாரூர் மாவட்டம், வைப்பூர் ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 10°49'15.8"N 79°41'46.7"E ஆகும். இங்கு 466 குடும்பங்களும் 1733 மக்களும் வசிக்கின்றனர். இதில் 852 ஆண்களும் 881 பெண்களும் அடங்குவர். இக் கிராமத்தின் மொத்த புவிப்பரப்பு 369.04 ஹெக்டா் ஆகும். இக் கிராமத்தில் அரசு 2 தொடக்கப்பள்ளிகளும், 1 நடுநிலைப்பள்ளியும்,  உள்ளன.
மேற்கோள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:திருவாரூர் மாவட்டத்திலுள்ள கிராமங்கள்
பஞ்சாபில் இந்துமத விழாக்கள்
பஞ்சாபில் இந்துமத விழாக்கள் (Hindu Punjabi festivals) என்ற இப்பட்டியலில் பஞ்சாபில் கொண்டாடப்படும் இந்து மதம் சார்ந்த திருவிழாக்கள் பட்டியலிடப்பட்டுள்ளன. மகி மற்றும் வைசாக்கி திருவிழாக்கள், பஞ்சாபி நாட்காட்டியில் சூரிய மாதங்களை அடிப்படையாக கொண்டு உறுதி செய்யப்படுகின்றன. எஞ்சிய திருவிழாக்கள் யாவும் பஞ்சாபி நாட்காட்டியின் சந்திர மாதங்களை அடிப்படையாகக் கொண்டு உறுதி செய்யப்படுகின்றன.
திருவிழா நடைமுறைகள்
பஞ்சாபில் வாழும் இந்துக்கள் பஞ்சாபி நாட்காட்டியின் குறிப்புகள் அடிப்படையில் அவர்களுக்கான திருவிழாக்களை இறுதி செய்தும் கொண்டாடியும் வருகின்றனர்.
பிற பண்டிகைகள்
மேற்கண்ட பண்டிகைகளுடன் பஞ்சாபி இந்துக்கள் வசந்தப் பட்டத் திருவிழா, தீச் மற்றும் குக்கா போன்ற பஞ்சாபி பண்டிகைகளும் கொண்டாடுகின்றனர்.
மாசிடோனிய தெனார்
மாசிடோனிய தெனார் அல்லது மாக்கடோனிய தெனார் (ஆங்கிலம்: Macedonian denar; சின்னம்: ден; குறியீடு: MKD) மாசிடோனிய குடியரசின் நாணயம். 1992 வ்ரை மாசிடோனியக் குடியரசு யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே மாசிடோனியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1993ல் மாசிடோனியா மாசிடோனிய தெனார் நாணய முறையை அறிமுகப்படுத்தியது. ஒரு தெனாரில் 100 தெனிக்கள் உள்ளன. தெனார் என்ற சொல்லின் பன்மை வடிவம் “தெனாரி”.
பகுப்பு:வடக்கு மக்கெதோனியா பகுப்பு:நாணயங்கள்
மூயெத்தில்வெள்ளீயம்
மூயெத்தில்வெள்ளீயம் (Triethyltin) என்பது C6H15Sn  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டிரையெத்தில்சிடானேன் என்ற பெயராலும் இதை அழைக்கிறார்கள். ஒரு வெள்ளீய அணுவுடன் மூன்று எத்தில் குழுக்கள் இணைந்து இக்கரிமவெள்ளீயச் சேர்மம் உருவாகிறது. இச்சேர்மம் அதிக நச்சுத்தன்மை வாய்ந்ததாகும். இச்சேர்மத்தின் வெளிப்பாடு பாதிப்பால் குமட்டல், வாந்தி, தலைவலி, நினைவிழத்தல் போன்றவைகளுடன் மரணத்திற்குப் போதுமான அளவு பெருமூளை வாதம் ஏற்படுகிறது.
மேற்கோள்கள்
பகுப்பு:கரிமவெள்ளீய சேர்மங்கள்
விசாகப்பட்டினம் - செகந்திராபாத்து வந்தே பாரத் விரைவுவண்டி
விசாகப்பட்டினம் - செகந்திராபாத்து வந்தே பாரத் விரைவுவண்டி (Visakhapatnam - Secunderabad Vande Bharat Express) இந்தியாவின் 8 ஆவது வந்தே பாரத் விரைவு தொடருந்து ஆகும். 20833/20834 என்ற எண்களால் அடையாளப்படுத்தப்படும்  இத்தொடருந்து விசாகப்பட்டினத்தை தெலுங்கானாவின் தலைநகரான செகந்திராபாத்துடன் இணைக்கிறது.
இந்த இரயிலின் முதல் பயணம் 15 ஜனவரி 2023 அன்று பிரதமர் நரேந்திர மோடி தொடங்கி வைக்கிறார்.
இடுப்பு குதிமுள்
thumb| ஆண், [[அல்பினிசம்|அல்பினோ பர்மிசு மலைப்பாம்பு குதத் தூண்டுதலின் வெளிப்புறக் காட்சி]] thumb| குதிமுள் உள்ளே இருக்கும் எலும்புகளைக் காட்டும் போலியன் மலைப்பாம்பின் எலும்புக்கூடு இடுப்பு குதிமுள் (Pelvic spur) என்பது போவாசு மற்றும் மலைப்பாம்புகள் போன்ற பழமையான பாம்புகளில் எச்சத் துவாரத்தின் ஒவ்வொரு பக்கத்திலும் காணப்படும் கால்களின் எச்சவுறுப்புகள் ஆகும். இந்த எச்சங்கள் வெளிப்புறமாகத் தெரியும் வகையில் அமைந்துள்ளது. இடுப்பு வளையம் மற்றும் தொடையெலும்பு எச்சங்களான இவை, முதுகெலும்புடன் எந்த தொடர்பும் இல்லாமல், வெறுமனே தசைப் பகுதியில் பிடிப்பற்று காணப்படும். பாம்பின் உடலிலிருந்து தொடை எலும்பு நீண்டு, கொம்பு அமைப்பால் மூடப்பட்டிருக்கும். இது குதிமுள் அல்லது நகத்தை ஒத்திருக்கிறது. ஆண் பாம்புகளில் குதிமுள் பொதுவாகப் பெண் பாம்புகளை விட நீளமாகவும் கூர்மையாகவும் இருக்கும். மேலும் இவை பெண் பாம்பினைப் பற்றவும் இனச்சேர்க்கையின் போது பிடிப்பதற்கும் கூச்சப்படுத்துவதற்கும் பயன்படுத்தப்படுகின்றன. மேலும் மற்ற ஆண்களுடன் சண்டையிடவும் பயன்படுத்தப்படுகின்றன.
மேற்கோள்கள்
பகுப்பு:பாம்பு உடற்கூறியல்
கீழ்சித்தாமூர் ஊராட்சி
கீழ்சித்தாமூர் ஊராட்சி (Kilsithamur Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1347 பேர் ஆவர். இவர்களில் பெண்கள் 658 பேரும் ஆண்கள் 689 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஈராக்குது அணை
ஈராக்குது அணை (ହୀରାକୁଦ ବନ୍ଧ, Hirakud Dam, ஃகீராக்குது அணை) இந்தியாவின் ஒடிசா மாநிலத்தில், மகாநதி ஆற்றின் குறுக்கே சம்பல்பூர் இருந்து சுமார் 15 கிமீ தொலைவில் கட்டப்பட்டுள்ளது. அணைக்கு பின்னால் ஏரி மற்றும் 55 கி.மீ. நீர்த்தேக்கம் பரவியுள்ளது. இது இந்தியா சுதந்திரம் பெற்ற பிறகு செயற்படுத்தப்பட்ட முதலாவது பெரிய பல்நோக்கு நதி பள்ளத்தாக்கு திட்டங்களில் இவ்வணையும் ஒன்றாகும்.
கீழ்சித்தாமூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஈராக்குது அணை
கட்டுமான வரலாறு
1936 ஆம் ஆண்டு மகாநதி படுகையில் ஏற்பட்ட வெள்ளப்பேரழிவுக்கு முன்பு, மகாநதிப் படுகையில் ஏற்படக்கூடிய வெள்ளத்தின் பிரச்சினையைச் சமாளிக்க நீர்த்தேக்கங்களில் வெள்ள நீரை சேகரிக்க சர். விசுவேசுவரய்யாவால் விரிவான திட்டம் முன்மொழியப்பட்டது. 1945 ஆம் ஆண்டில், தொழிலாளர் உறுப்பினர் டாக்டர். பி. ஆர். அம்பேத்கர் தலைமையில், மகாநதியை பல நோக்கத்திற்காக பயன்படுத்த வெள்ளத்தை கட்டுப்படுத்தும் சாத்தியமான முடிவுகளில் முதலீடு செய்ய முடிவு செய்யப்பட்டது. அதன்படி நடுவணரசு நீர்வழி நீர்ப்பாசன ஆணையம் கட்டுமானப் பணியைத் தொடங்கியது.
15 மார்ச் 1946 அன்று, ஒடிசா ஆளுநர் சர் ஆதோரன் இலூயிசால் ஈராக்குது அணைக்கு அடிக்கல் நாட்டப்பட்டது. அரசாங்கத்திற்கு சூன் 1947 இல் திட்ட அறிக்கை  சமர்ப்பிக்கப்பட்டது. பண்டித சவகர்லால் நேரு ஏப்ரல் 12, 1948 அன்று முதல் தொகுதியைத் திறந்து வைத்தார். அணை 1953 இல் கட்டி முடிக்கப்பட்டது. முறையாகத் தலைமை அமைச்சர் சவகர்லால் நேரு 13 சனவரி 1957 தொடங்கி வைத்தார். இத்திட்டத்திற்கான மொத்த செலவு 1957 இல் Rs.1000.2 மில்லியன்கள் ஆகும்.1956 ல் தொடங்கிய மின் உற்பத்தி, பயிர்விளைவிக்கப் பாசனம் சேர்த்து 1966 ஆம் ஆண்டு முழுத் திறனையும் அடைந்தது.
அமைப்பு
thumb|right|ஹிராகுட் அணைக்கரை|225px ஈராக்குது அணை கலப்பு அமைப்பு ஆகும். இது இந்தியாவில் மிகவும் நீண்ட முக்கிய மண் அணை ஆகும். மகாநதி ஆற்றின் குறுக்கே ஈராக்குது அணை 4.8 கி.மீ. ஒட்டுமொத்த நீளம் கட்டப்பட்டுள்ளது. இலம்டுங்கிரி மலைக்கும் சந்திரிகாடாங்கி மலைக்கும் நடுவில் இது கட்டப்பட்டுள்ளது. இங்கு காந்தி மினார் கோபுரம் நேரு மினார் கோபுரம் என இரண்டு காட்சிக் கோபுரங்கள் உள்ளன.
மின் உற்பத்தி நிலையம்
அணையில் இரண்டு வெவ்வேறு நீர்மின் நிலையங்கள் உள்ளன. நீர்மின் நிலையம்-I முக்கிய அணையின் அடிப்பகுதியில் உள்ளது. இதன் மின் உற்பத்தி 3 x 37.5 மெகாவாட்டுகள் மற்றும் 2 x 24 மெகாவாட்டுகள் ஆகும். நீர்மின் நிலையம்-II அணையின் தென் கிழக்கு பகுதியில் உள்ளது. இதன் மின் உற்பத்தி 3 x 24 மெகாவாட்டுகள் ஆகும். அணையின் மொத்த மின் உற்பத்தி 307.5 மெகாவாட்டுகள் ஆகும்.
அணை கட்டுவதற்கான நோக்கம்
thumb|right|அணையில் [[மீன் பிடிக்கும் மீனவர்|225px]] thumb|right|அணையின் இடது கரை|225px மகாநதி ஆற்றின் மேல் வடிகால் சத்தீஸ்கர் சமவெளிப் பகுதிகளில் அவ்வப்பொழுது வெள்ளம் வந்து பயிர்கள் பாதிப்படைந்தது. அணையின் மூலம் நீர்த்தேக்கம் உருவாக்கி, வடிகால் அமைப்பு மூலம் ஆற்றொழுக்கை கட்டுப்படுத்தி இந்த பிரச்சினைகளைப் போக்க அணை கட்டப்பட்டது. இந்த அணையின் மூலம் 75,000 சதுர கிலோமீட்டர்கள் பாசன வசதி பெறுகின்றன.
கால்வாய்
thumb|right|சாசன் கால்வாய்|225px ஈராக்குது அணையில் பர்கர் கால்வாய், சாசன் கால்வாய், சம்பல்பூர் கால்வாய் ஆகிய மூன்று கால்வாய்கள் உள்ளன.
தொழிற்சாலை பயன்பாடு
ஜர்சுக்டா மற்றும் சம்பல்பூர் மாவட்டங்களில் பல்வேறு தொழிற்சாலைகளுக்கு, முதன்மையாக கனிம செயலாக்கம் மற்றும் நிலக்கரி எரிக்கும் அனல்மின் நிலையங்களுக்கு ஹிராகுட் அணையில் இருந்து வரும் நீர் பயன்படுகிறது.
வண்டல் மண்
அணை பாதுகாப்பு மையத்தால் வெளியிடப்பட்ட புள்ளி விவரத்தின்படி, அணை நீர் பிடிப்பு திறன் வண்டல் மண் காரணமாக 28% குறைந்துவிட்டது.
நீர் மோதல்
தொ‌ழி‌ற்சாலைகளுக்கு தண்ணீர் ஒதுக்கீடு செய்வதன் காரணமாக கால்வாய் நீர் மட்டம் குறைந்துள்ளது. இதனால் 30,000 விவசாயிகள் கலந்து கொண்ட மனித சங்கிலி போராட்டம் அறிவிக்கப்பட்டது.
அஞ்சல் தலையும் ரூபாய் தாளும்
thumb|right|1979 இல் வெளியிடப்பட்ட ஈராக்குது அணை நினைவு அஞ்சல் தலை|150px thumb|right|1960 இல் வெளியிடப்பட்ட 100 ரூபாய் தாளில் ஈராக்குது அணை|150px
ரூ 0.30 மதிப்புள்ள 30,00,000 ஈராக்குது அணை நினைவு அஞ்சல் தலைகள் இந்திய அஞ்சல் துறையால் 29 அக்டோபர் 1979 இல் வெளியிடப்பட்டன. 1960 ஆம் ஆண்டு திசம்பர் 26 அன்று, ஈராக்குது அணை மற்றும் நீர்மின் நிலையம் படத்தைப் பின்புறம் கொண்ட நூறு ருபாய் தாள் இந்திய நடுவண் வைப்பு வங்கியால் வெளியிடப்பட்டது.
வெளி இணைப்புகள்
பகுப்பு:ஒடிசாவில் உள்ள அணைகள் பகுப்பு:ஒடிசாவின் புவியியல்
காத்தியாயனர்
காத்தியாயனர் (Kātyāyana) கௌதம புத்தரின் முதன்மைப் பத்து சீடர்களில் ஒருவர். இவரது பெயர் பல்வேறாக சமசுகிருதம், பாலி, தாய், சிங்கள, மொழிகளில் குறிக்கப்பட்டுள்ளது. பாலி மொழியில் கச்சாயனர் அல்லது மகா கச்சாயனர் என குறிக்கப்பட்டுள்ளது.
அவந்திதேசம், உஜ்ஜைன், மாளவம் போன்ற மத்திய இந்தியப் பகுதி மக்களை பௌத்த சமயத்திற்கு மாற்றியவர். தாமரை சூத்திரம் (Lotus Sutra) அத்தியாயம் 6-இல் காத்தியாயனர், சாரிபுத்திரர், மகாகாசியபர், சுபூதி, ஆனந்தர், உபாலி, நந்தன், மௌத்கல்யாயனர் ஆகிய சீடர்களுக்கு புத்தர் தர்மம் குறித்து அருளிச் செய்தார் எனக் குறிப்பிட்டுள்ளது.
தாய்லாந்து நாட்டின் விகாரையில் பௌத்த மரபுப் படியான காத்தியானரின் சிலை உள்ளது.
ஆதார நூற்பட்டியல்
பகுப்பு:புத்தரின் சீடர்கள்
சர்க்கார் உடுப்பம் ஊராட்சி
சர்க்கார் உடுப்பம் ஊராட்சி (Sarkar uduppam Gram Panchayat), தமிழ்நாட்டின் நாமக்கல் மாவட்டத்தில் உள்ள புதுச்சத்திரம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2671 ஆகும். இவர்களில் பெண்கள் 1310 பேரும் ஆண்கள் 1361 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வெண்ணொச்சி
நொச்சியில் (Vitex negundo) வெண்ணொச்சி. கருநொச்சி, நீலநொச்சி, நீர்நொச்சி, மயிலடி நொச்சி ஆகிய வகைகள் உள்ளன. ‘ வெண்ணொச்சி வெள்ளை நிறக் கிளைகளுடன் காணப்படும். இது மரமாக ஆற்றோரங்களில் சுமார் 30 அடி உயரம் வளரக்கூடியது. நொச்சியில் கிளை இல்லாத மார்கள் ஆறு ஏழு அடி உயரங்கூட வளரும். இந்த நொச்சி மார்களை வெட்டிப் படல் கட்டி வீடுகளுக்கு வேலி அமைத்துக்கொள்வர். உறையூரைத் தலைநகராகக் கொண்டு ஆண்ட தித்தன் என்னும் அரசன் காலத்தில் உறையூர் காவற்காட்டில் நொச்சி வளர்ந்திருந்தது. நெடுங்கிள்ளியை நலங்கிள்ளி முற்றுகையிட்டபோது உறையூருக்குக் கோட்டை மதில் இருந்தது. நொச்சிப்பூ நீண்ட கொத்தாக மயிலை நிறத்தில் பூக்கும். இதன் இளமையான மார்களைக் கொண்டு மண் சுமக்க உதவும் தட்டுக்கூடைகள் பின்னிக்கொள்வார்கள்.
வேலியாக இருந்த 'நொச்சி' என்னும் சொல்லை மதிலைக் குறிக்கும் சொல்லாகவும் இலக்கியங்கள் பயன்படுத்திக்கொண்டன. நொச்சிப்பூ சூடி மதிலைத் தாக்கும் போர் நொச்சித்திணை என வகுக்கப்பட்டுள்ளது.
விளக்கம்
வெண்ணொச்சியானது சிறுமர வகையைச் சார்ந்தது. இது மூன்று அல்லது ஐந்து கூட்டிலைகளைகலாக, ஈட்டி வடிவ இலைகளின் மேல்புறம் பசுமையாகவும், அடிப்பகுதி சற்று வெளுத்தும் காணப்படும். நீலமணி நிறத்தில் நொச்சியின் மலர் இருக்கும்.
மருத்துவப் பயன்கள்
இயற்கை மருத்துவத்தில் நொச்சி பயன்படுத்தப்படுகிறது. மூட்டுவலியை, உடலில் ஏற்படும் வீக்கங்களைக் குறைக்க, சருமப் பிரச்சனைகளுக்கு நிவாரணம் அளிக்க உதவுகிறது. குடலில் ஏற்படும் பூச்சிகளையும் புழுக்களையும் அழிக்கவல்லது. மாதவிடாய், கர்ப்பகாலப் பிரச்சனைகள், இயக்குநீர் குறைபாடுகள், சினைப்பை நீர்க்கட்டிகள் போன்றவற்றுக்கு நொச்சியைப் பயன்படுத்துகிறார்கள். நொச்சிச் செடி வளர்ப்பதன் மூலம் நோய்களைப் பரப்பும் கொசுக்களையும் பூச்சிகளையும் தடுக்க முடியும்.
சக் வைல்டு
சக் வைல்டு என்பவர் லிக்விட் மைன்ட் என்ற பெயரில் இயங்கி வரும் ஒரு இசையமைப்பாளர். இவரது ஆக்கங்கள் மந்த தாளகதி இசை, இளைப்பாறல் இசை, சூழலிசை உள்ளிட்ட மின்னணுவியல் இசை வடிவங்களாக உள்ளன. தனியிசை வெளியீட்டிற்கு முன்னர் இவர் சில குழுக்களுக்கு இசை அமைப்பதிலும் பாடல்களை எழுதுவதிலும் உதவியுள்ளார்.
லிக்விட் மைன்ட்
1980களில் ஓயாத வேலைப்பளுவினாலும் தூக்கமின்மையாலும் பேரச்சத் தாக்கிற்கு உள்ளானார் சக். மன அமைதியைத் தேடி ஒரு கடற்கரையில் அமர்ந்திருந்தபோது, கடலலையின் ஓயாத ஓசை அவருக்கு அமைதியைத் தந்ததை உணர்ந்து, கடல் (Liquid) மனதை (Mind) அமைதிப்படுத்துவதைப் போன்ற இசையை உருவாக்க வேண்டும் என்று எண்ணி லிக்விட் மைன்ட் என்ற பெயரை இட்டு, அப்பெயரிலேயே அமைதி தரும் இசையை வெளியடத் தொடங்கினார்.
இசைத்தொகுப்பு வரலாறு
லிக்விட் மைன்ட் என்ற பெயரில் இதுவரை 15 இசைத்தொகுப்புகளையும் மூன்று இசைத்திரட்டுகளையும் சக் வெளியிட்டுள்ளார். அவற்றுள் சில:
மேற்கோள்கள்
பகுப்பு:அமெரிக்க இசையமைப்பாளர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:அமெரிக்க இசைக் கலைஞர்கள்
காவல்கிணறு ஊராட்சி
காவல்கிணறு ஊராட்சி (Kavalkinaru Gram Panchayat), தமிழ்நாட்டின் திருநெல்வேலி மாவட்டத்தில் உள்ள வள்ளியூர் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9527 ஆகும். இவர்களில் பெண்கள் 5041 பேரும் ஆண்கள் 4486 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவதாரிணி அனந்தராமன்
பவதாரிணி அனந்தராமன், (பிறப்பு 25 ஜூலை 1980) இந்தியாவின் தமிழ்நாட்டைச் சேர்ந்த பாரம்பரிய கர்நாடக இசைக்கலைஞரும் பாடகியுமாவார். கருநாடக இசையில் பெண் மும்மூர்த்திகளில் ஒருவராகக் கொண்டாடப்படும் டி.கே.பட்டம்மாளின் மூத்த சிஷ்யையாகக் கருதப்படும் இவர், இந்தியாவில் உள்ள அனைத்து முக்கிய சபாக்களிலும் ஒவ்வொரு ஆண்டும் இசை நிகழ்ச்சிகளை நிகழ்த்துவதோடு உலகெங்கிலும் பல இடங்களுக்கு சுற்றுப்பயணம் செய்தும், கருநாடக இசையைப் பரப்பி வருகிறார். மூத்த இசையமைப்பாளர் மாயூரம் விஸ்வநாத சாஸ்திரியின் குடும்பத்தைச் சேர்ந்த பவதாரிணி, ஐம்பதுக்கும் மேற்பட்ட தொழில்முறை இசைத்தொகுப்புகளை வெளியிட்டுள்ளார்.
நளினி அனந்தராமன் மற்றும் எஸ்.அனந்தராமன் ஆகியோருக்கு மகளாகப் பிறந்த பவதாரிணிக்கு அவரது தாயாரான, நளினி அனந்தராமனே, முதல் குருவாக இருந்து பாட்டுப்பயிற்சியை அளித்துள்ளார். ஏனெனில் அவரும் டி.கே.பட்டம்மாளிடம் பயிற்சி பெற்ற வீணை வாசிப்பாளரும் பாடகருமாவார்.
பவதாரிணி, இந்தியா முழுவதும் உள்ள அனைத்து முக்கிய சபாக்களிலும் இசைநிகழ்ச்சிகளில் கலந்துகொண்டு பாடியுள்ளார். அமெரிக்க ஐக்கிய நாடு, இலங்கை, சிங்கப்பூர் மற்றும் நைஜீரியா போன்ற பல்வேறு நாடுகளுக்கும் சுற்றிப்பயணம் செய்து இசை விழாக்களில் பாடியுள்ளார். பவதாரிணியின் கட்டளை குரல், கருநாடக இசை மற்றும் பக்தி இசையின் பல்வேறு வகைகளுக்கு மிகவும் பொருத்தமாக அமைந்துள்ளது.
மேற்கோள்கள்
பகுப்பு:Short description is different from Wikidata பகுப்பு:Articles with hCards பகுப்பு:தமிழ்நாட்டுப் பெண் இசைக்கலைஞர்கள் பகுப்பு:தமிழ்நாட்டுப் பாடகர்கள் பகுப்பு:1980 பிறப்புகள் பகுப்பு:கருநாடக இசைப் பாடகர்கள் பகுப்பு:வாழும் நபர்கள்
நல்லகான கொத்தப்பள்ளி
நல்லகான கொத்தப்பள்ளி (NALLAGANAKOTHAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 968  வீடுகள் உள்ளன. கிராமத்தின் மொத்த மக்கள் தொகையானது 3933 ஆகும். இதில் ஆண்கள் எண்ணிக்கை 2028, பெண்களின் எண்ணிக்கை 1905 என உள்ளது. மக்களின் கல்வியறிவு விகிதமானது 67.73 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
தி மிஸ்
மைக்கேல் கிரிகோரி மிசானின் (Michael Gregory Mizanin பிறப்பு: அக்டோபர் 8, 1980) ஒரு அமெரிக்க தொழில்முறை மல்யுத்த வீரர், நடிகர் மற்றும் ஊடக ஆளுமை. இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அங்கு இவர் தி மிஸ் என்ற மேடைப் பெயரில் ஸ்மாக்டவுன் நிகழ்ச்சியில் பங்குகொண்டுள்ளார்.
மிசானின் முதலில் ஒரு மைய்மை தொலைக்காட்சி நிகழ்ச்சியில் பங்கேற்பாளராக ஈடுபட்டதன் மூலம் பரவலாக புகழ் பெற்றார். இவர் 2001 ஆம் ஆண்டில் எம்டிவியின் தி ரியல் வேர்ல்ட்: பேக் டு நியூயார்க் நிகழ்ச்சியில்  பங்குபெற்றார். பின்னர் அதன் தொடரான ரியல் வேர்ல்ட் / ரோட் ரூல்ஸ் சேலஞ்சில் 2002 முதல் 2005 வரை கலந்துகொண்டார், அங்கு இவர் தி கான்ட்லெட் மற்றும் தி இன்ஃபெர்னோவில் இறுதிப் போட்டி வரை சென்றார்.
மேலும், இவர்நெட்வொர்க் ரியாலிட்டி ஸ்டார்ஸ் என்பதில் இறுதிப் போட்டி வரை சென்றார். மேலும் 2006 ஆம் ஆண்டில் ஃபியர் ஃபேக்டரின் 3-பகுதி ரியாலிட்டி ஸ்டார்ஸ் நிகழ்ச்சியில் வாகையாளர் பட்டத்தின வென்றார். டஃப் எனஃப்பின் நான்காவது பருவத்தில் இரண்டாவது இடம் பெற்றார். பின்னர் உலக மற்போர் மகிழ்கலை நிறுவனத்துடன் தனது மற்போர் வாழ்க்கையினைத் தொடங்கினார். மிசானின் திவா தேடல், மொத்த திவாஸ் மற்றும் டஃப் எனஃப் ஆகிய நிகழ்ச்சிகளில் தோன்றினார். அவரும் அவரது மனைவி மேரிஸும் 2018 ஆம் ஆண்டில் திரையிடப்பட்ட மிஸ் & மிஸஸ் என்ற தங்களது சொந்த தொலைக்காட்சி நிகழ்ச்சியில் நடித்தனர். டபிள்யு டபிள்யு இ படமனை நிறுவனம் தயாரித்த பல படங்களிலும் இவர் நடித்துள்ளார், தி மரைன் 3: ஹோம்ஃபிரண்ட், தி மரைன் 4: மூவிங் டார்கெட் மற்றும் தி மரைன் 5: போர்க்களத்தில் ஜேக் கார்டர் கதாப்பத்திரத்தில் நடித்தார்.
அதே போல் கிறிஸ்மஸ் பவுண்டி மற்றும் சாண்டாவின் லிட்டில் ஹெல்பர் ஆகிய படங்களிலும் நடித்தார். டீப் சவுத் மல்யுத்தம் மற்றும் ஓஹியோ பள்ளத்தாக்கு மல்யுத்தத்தில் பயிற்சி பெற்ற பின்னர், இவர் 2006 இல் உலக மற்போர் மகிழ்கலை நிறுவனத்தின் பிரதான வீரர்கள் பட்டியலில் இடம் பெற்றார். உலக மற்போர் மகிழ்கலை நிறுவனத்தில் இவர் இதுவரை மொத்தம் பதினெட்டு வாகையாளர் பட்டத்தினை வென்றுள்ளார். ஒரு முறை உலக மற்போர் மகிழ்கலை வாகையாளர் பட்டம், கண்டங்களுக்கிடையேயான வாகையாளர் பட்டத்தின எட்டு முறையும், யுனைடெட் ஸ்டேட்ஸ் வாகையாளர் பட்டத்தினை இரண்டு முறையும், மற்றும் ஏழு முறை இணை வாகையாளர் பட்டங்கள் போன்ற பட்டங்களைப் பெற்றுள்ளார். மேலும் 25 ஆவது டிரிபிள் கிரவுண் வாகையாளர் பட்டம், 14 ஆம் ஆண்டில் நடைபெற்ற கிராண்ஸ்லாம் பட்டம், 2010 ஆம் ஆண்டில் நடைபெற்ற மணி இன் தெ பேங்க் போன்ற போட்டிகளிலும் இவர் பட்டம் பெற்றுள்ளார்.
ஆரம்பகால வாழ்க்கை
மைக்கேல் கிரிகோரி மிசானின் அக்டோபர் 8, 1980 இல் ஓஹியோவின் பார்மாவில் பிறந்து வளர்ந்தார், இவரது பெற்றோர் விவாகரத்து பெற்றவர்கள். இவருக்கு மாற்றாந் தந்தையும் இரண்டு உடன்பிறப்புகளும் உள்ளனர். இவர் நார்மண்டி உயர்நிலைப் பள்ளியில் கல்வி பயின்றார் மற்றும் அங்கு கூடைப்பந்து அணியின் தலைவராக இருந்தார். இவர்நீச்சலிலும் பங்கேற்றார் பின்னர் இவர் மியாமி பல்கலைக்கழகத்தில் பயின்றார்
சான்றுகள்
பகுப்பு:மற்போர் வீரர்கள் பகுப்பு:1980 பிறப்புகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஆரையூர் அருள்
'''மூ. அருளம்பலம் (பிறப்பு: செப்ரெம்பர் 19, 1949) என்பவர் ஆரையூர் அருள்''' என்ற பெயரில் எழுதி வரும் இலங்கையின் மட்டக்களப்பைச் சேர்ந்த எழுத்தாளரும், கலைஞரும் ஆவார். 1960 முதல் கூத்து, நாடகம், வில்லுப்பாட்டு, கவிதை, சிறுகதைகள், கட்டுரைகள் போன்ற பல துறைகளில் இவரது ஆக்கங்களும் செயற்பாடுகளும் அமைந்துள்ளன.
வாழ்க்கைக் குறிப்பு
அருளம்பலம் தனது ஆரம்பக் கல்வியை ஆரைப்பற்றை இ.கி.மி.த.க.பாடசாலையிலும், உயர்கல்வியை மட்டக்களப்பு சிவானந்தா தேசியப் பாடசாலையிலும் கற்றார். ஆசிரியராகப் பயிற்சி பெற்று முதலாம் தர இலங்கை அதிபராகப் பணியாற்றினார். இவரது எழுத்துகள் இலங்கையின் பிரபலமான பத்திரிகைகளிலும், சஞ்சிகைகளிலும் வெளியாகின. பல ஒலிப்பேழைகளுக்கு வரியெழுதி வெளியிட்டார். பக்தி இலக்கிய வகையைச் சேர்ந்த இறையின்பப் பாவாரம் என்ற 742 பக்கங்களைக் கொண்ட பெருங் கவிதை நூல் ஒன்றை வெளியிட்டார். மொத்தம் 3010 பாடல்கள் இந்நூலில் இடம்பெற்றுள்ளன.